Във връзка с постъпило уведомление за инвестиционно предложение с вх. № ОВОС-1866/25.09.2019г. и становище на БД ИБР Пловдив с изх. № ПУ-01-581(1)/05.08.2020г. за инвестиционно предложение (ИП): **„Добив и първична преработка на подземни богатства – мрамори от находище „КУРТОВО КОНАРЕ” през оставащият срок на концесията“ -** изменение на инвестиционно предложение, предвиждащо увеличен годишен добив на мрамори в размер на 190 000 м3 и изграждане на водовземно съоръжение за промишлено водоснабдяване и на основание чл. 5, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), и в изпълнение разпоредбата на чл. 5, ал. 2 от Наредбата за ОВОС, Регионална инспекция по околна среда и водите – Пловдив (РИОСВ-Пловдив) информира за следното:

**І. Относно приложимата процедура по реда на глава шеста на Закона за опазване на околната среда (ЗООС)**

1. Инвестиционното предложение предвижда изменение на ИП. Така заявената дейност на основание чл. 93, ал. 1, т. 2 от ЗООС подлежи на **преценяване на необходимостта** **от извършване на ОВОС**.

**ІІ. Относно приложимата процедура по реда на чл. 31 от Закона за биологичното разнообразие (ЗБР)**

Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ОВОС ще бъде извършена и преценка за вероятната степен на отрицателно въздействие на инвестиционното предложение върху предмета и целите на опазване на защитена зона от Европейската екологична мрежа „НАТУРА 2000“ – BG0002057 „Бесапарски ридове“.

Копие на писмото е изпратено до Община Стамболийски, кметство с. Куртово Конаре и Община Кричим

Отговорено от РИОСВ-Пловдив на 11.08.2020г.